REPUBLIKA E SHQIPËRISË

GJYKATA E POSAÇME E APELIT

PËR KORRUPSIONIN DHE KRIMIN E ORGANIZUAR

Nr.858. Prot Tiranë, më 25/10/2023

**NJOFTIM**

**PËR SHPALLJE KONKURRIMI PËR VEND TË LIRË PUNE**

Bazuar ne ligjin nr. 98/2016 datë 06.10.2016 “Për organizimin e pushtetit gjyqësor në Republikën e Shqipërisë”, Gjykata e Posaçme e Apelit për Korrupsionin dhe Krimin e Organizuar, shpall konkurrimin për **1(një)** vend të lirë pune, si më poshtë :

- Për **1 (një)** vend, **në pozicionin Shofer**, pranë Gjykatës së Posaçme të Apelit për Korrupsionin dhe Krimin e Organizuar.

Referuar nenit 51 te **të Ligjit** nr. 98/2016 datë 06.10.2016 “Për organizimin e pushtetit gjyqësor në Republikën e Shqipërisë”,marrdhënia e punës me punonjesit e tjerë në gjykatë,ku bën pjesë dhe pozicioni i shoferit rregullohet me Kodin e Punës.

Përshkrimi i përgjithshëm i punës për pozicionin Shofer, është si më poshtë:

Bën transportimin e gjyqtarëve nga banesa në gjykatë si dhe transportin në rastet kur gjyqtarët janë të deleguar me vendim të Këshillit të Lartë Gjyqësor në Gjykatat e Apeleve në rrethe.

Mund të ngarkohet me detyra të tjera për transportimin e dosjeve gjyqësore, apo për nevoja të veprimtarisë administrative të gjykatës, nga Kancelari.

Kërkesat e veçanta për pozicionin Shofer, janë si më poshtë :

të ketë minimalisht arsim të mesëm;

të ketë leje drejtimi të automjetit të klasit B, përbën avantazh dëshmia e klasit C dhe D.

të ketë aftësi të mira komunikimi dhe gadishmëri në punë;

të ketë eksperiencë pune të mëparshme si drejtues automjetesh, të paktën prej 5 vitesh.

- Kandidati duhet të paraqes zyrtarisht, brenda datës **08.11.2023**, pranë Kryesekretarisë së Gjykatës së Posaçme të Apelit për Korrupsionin dhe Krimin e Organizuar, dokumentat e mëposhtëm:

Kërkesë motivimi për aplikim në vendin e punës që konkuron.

CV.

Fotokopje të noterizuar të diplomës dhe listës së notave.

Fotokopje të noterizuar të librezës së punës.

Çertifikatë familjare

Vërtetim të gjendjes shëndetsore (raport i aftësisë në punë).

Vërtetim i gjendjes gjyqësore +(formulari i vetdeklarimit të gjëndjes gjyqësore).

Fotokopje të noterizuara të lejeve të drejtimit të automjeteve ;

Kontaktet (numër telefoni dhe adresë email) dhe adresën e plotë të vendqëndrimit.

Fotokopje e kartës së identitetit.

Vërtetim banimi.

**Gjithashtu bazuar në nenin 6 të ligjit 95/2016” Për organizimin dhe funksionimin e institucioneve për të luftuar korrupsionin dhe krimin e organizuar” kandidati i nënshtrohet Procedurës së verifikimit të kushteve të sigurisë përpara emërimit në detyrë ku** bashkë me kërkesën për aplikim, plotëson dhe dorëzon:

a) dhënien e pëlqimit për kontrollin periodik të llogarive të tyre bankare dhe të telekomunikimeve vetjake, për të cilën kandidati plotëson dhe nënshkruan një deklaratë me shkrim, sipas shtojcave B2 dhe C të këtij ligji;

b) dhënien e pëlqimit prej anëtarëve të afërt të familjes për kontrollin periodik të llogarive të tyre bankare dhe të telekomunikimeve vetjake, për të cilën anëtari i afërt i familjes plotëson dhe nënshkruan një deklaratë me shkrim, sipas shtojcës B3 të këtij ligji.

***(Formularët gjenden të publikuar bashkëlidhur këtij njoftimi).***

Mosparaqitja e plotë e dokumentave sjell skualifikim të kandidatit.

Konkurrimi zhvillohet në dy faza:

Verifikimi paraprak, i përmbushjes së kushteve minimale për pozicionin e punës dhe kërkesave të veçanta në shpalljen për konkurrim, do të kryhet brenda datës **10.11.2023** nga Kancelari i Gjykatës, dhe brënda kësaj date do të shpallet lista e kandidatëve që plotësojnë kushtet e përgjithshme dhe të veçanta në shpalljen për konkurrim për këtë pozicion pune dhe listat e atyre që nuk i plotësojnë.

Intervista e strukturuar me gojë, për kandidatët fitues të fazës së parë, do të zhvillohet më datë **13.11.2023 ora 12:00,** pranë ambienteve të Gjykatës së Posaçme të Apelit për Korrupsionin dhe Krimin e Organizuar.

Vlerësimi i kandidateve do të bëhet sipas kërkesave të ligjit nr. 98/2016 “Për organizimin e pushtetit gjyqësor në Republikën e Shqipërisë”.

**Data e daljes së rezultateve do të jetë data 14.11.2023**

Njoftimi dhe komunikimi për kandidatët do të jetë nëpërmjet telefonit dhe adresës së e-mail të kandidatit.

**GJYKATA E POSAÇME E APELIT PËR KORRUPSIONIN DHE KRIMIN E ORGANIZUAR**